**NOTĂ DE FUNDAMENTARE**

|  |
| --- |
| ***Secţiunea 1******Titlul proiectului de act normativ***Ordonanţă de urgență a Guvernului pentru modificarea și completarea unor acte normative care reglementează domeniul achizițiilor publice, achizițiilor sectoriale, concesiunilor, precum și remediile și căile de atac |
| ***Secţiunea a 2-a******Motivul emiterii actului normativ*** |
| 1. Descrierea situaţiei actuale | A.N.A.P. este instituţia ce asigură elaborarea politicilor şi a legislaţiei în domeniul achiziţiilor publice, în conformitate cu legislaţia europeană.În data de 26 mai 2016, a intrat în vigoare noul pachet legislativ în domeniul achizițiilor publice, compus din trei legi (Legea nr. 98/2016 privind achizițiile publice, Legea nr. 99/2016 privind achizițiile sectoriale, și, respectiv, Legea nr. 100/2016 privind concesiunile de lucrări și concesiunile de servicii), care transpun în legislația națională prevederile noilor Directive europene în materie (adoptate la nivelul anului 2014), precum și Legea nr. 101/2016 privind remediile și căile de atac în domeniul achizițiilor publice, care este complementară celorlalte trei.Prin adoptarea prezentei ordonanțe de urgență se realizează corelarea prevederilor din cele trei legi (Legea nr. 98/2016 privind achizițiile publice, Legea nr. 99/2016 privind achizițiile sectoriale, precum și Legea nr. 101/2016 privind remediile și căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor) deoarece anumite prevederi ale acestora fiind modificate pe parcursul procesului de adoptare în Parlament, intervenind astfel neconcordanțe între cele trei acte normative.Având în vedere necesitatea adoptării unor măsuri urgente pentru perfecţionarea şi flexibilizarea sistemului achiziţiilor publice, în caz contrar existând riscul diminuării gradului de cheltuire a fondurilor alocate, inclusiv a fondurilor europene, consecinţa cea mai gravă în acest caz reprezentând-o amânarea/întârzierea implementării unor proiecte de investiţii majore, cu impact social şi economic la nivel naţional sau local.Ținând cont de faptul că începând cu 1 februarie 2017 salariul de bază minim brut pe ţară garantat în plată a fost crescut, fapt ce are un impact semnificativ în derularea contractelor de achiziție publică/sectorială, existând riscul neducerii la îndeplinire a contractelor semnate și reluarea procedurii de atribuire.Și luând în considerare perioada lungă pe care o presupune procedura parlamentară, precum și faptul că legile pentru care se aduc modificările din prezenta ordonanță de urgență au fost adoptate în procedură de urgență, iar în procesul de adoptare au fost introduse o serie de elemente noi care necesită o corelare urgentă a anumitor prevederi cu textul actului normativ în ansamblu, situație constatată din aplicarea practică a acestora, este necesară adoptarea în regim de urgență a modificărilor propuse prin prezentul proiect de act normativ.De asemenea, prin prezentul proiect de ordonanță de urgență se urmărește o claritate mai mare a textului respectivelor acte normative, precum și o mai bună corelare cu sensul urmărit de legislația europeană în domeniul achizițiilor publice. Totodată, având în vedere intrarea în vigoare a Ordonanței de urgență a Guvernului nr. 13/2015, prin care ANAP a preluat funcțiile și personalul atât al ANRMAP, cat și al UCVAP, și prin care au fost prevăzute atribuțiile ce reveneau acestei din urmă instituții, se impune abrogarea Ordonanței de urgență a Guvernului nr. 30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, pentru a se evita un dublaj legislativ, cu atât mai mult cu cât atribuții de verificare și control al achizițiilor publice se regăsesc și printre prevederile Legii nr. 98/2016 ptrivind achizițiile publice și ale Legii nr. 99/2016 privind achizițiile sectoriale. De asemenea, aspecte procedurale de verificare ex-ante se regăsesc parțial în normele de aplicare a legilor privind achizițiile publice, urmând ca aspectele metodologice și de interacțiune cu autoritățile contractante să se regăsească la nivelul legislației terțiare.  |
| 2. Schimbări preconizate | Ordonanța de urgență a Guvernului nr. 30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări și completări prin Legea nr. 228/2007, cu modificările și completările ulterioare, publicată în Monitorul Oficial al României - Partea I nr. 365 din 26 aprilie 2006, se abrogă.Necesitatea abrogării acestui act normativ a apărut din nevoia de a se evita un dublaj legislativ între prevederile acesteia și cele ale Ordonanței de urgență a Guvernului nr. 13/2015, precum și cele ale Legii nr. 98/2016 și Legii nr. 99/2016.***În ceea ce privește Legea nr. 98/2016:***Clarificarea conceptului de „organism de drept public” prin preluarea explicațiilor furnizate de legiuitorul european în cadrul Considerentului 10 al Directivei 24/2014/UE, precum și a considerațiilor relevante din hotărârea Curții de Justiție a Uniunii Europene pronunțată în Cauza C-18/01 Korhonen.Se clarifică condiţiile şi modalităţile de aplicare a procedurii simplificate, prin corelarea art. 7 alin. (2) și art. 113 alin. (1) din lege, stabilindu-se ca aceasta se aplică pentru atribuirea contractelor de achiziţie publică, acordurilor-cadru şi concursurilor de soluţii a căror valoare estimată este mai mică decât pragurile prevăzute de lege. De asemenea, se prevede temeiul legal în Legea nr. 98/2016 care să permită emiterea de norme metodologice în ceea ce privește achizițiile directe.Clarificarea situației de excepție de la art. 19, potrivit căreia autoritatea contractantă poate aplica procedura simplificată sau, după caz, achiziția directă, pentru loturi individuale, atunci când sunt îndeplinite condițiile prevăzute de lege. Pentru structurile autorităților contractante care funcționează pe teritoriul altor state, autoritatea contractantă va elabora norme proprii, cu respectarea principiilor, în cazul contractelor de achiziție publică a căror valoare estimată este mai mică decât cea prevăzută la art. 7 alin. (1) din lege. Precizarea dreptului autorității contractante de a solicita operatorilor economici participanţi în comun la procedura de atribuire să adopte sau să constituie o anumită formă juridică numai după declararea ofertei câștigătoare și sub rezerva ca această condiție să fi fost prevăzută fie în documentația de atribuire, fie în anunțul de participare. Obligația autorității contractante de a solicita ofertantului/candidatului să precizeze în ofertă ori în solicitarea de participare datele de identificare ale subcontractanţilor propuşi, numai dacă aceștia din urmă sunt cunoscuți la momentul depunerii ofertei sau a solicitării de participare (pentru a se asigura corespondența cu prevederile Regulamentului de punere în aplicare (UE) 2016/7 al Comisiei din 5 ianuarie 2016 de stabilire a formularului standard pentru documentul european de achiziție unic).Stabilirea la nivel de abordare unitară a faptului că procedura de atribuire aplicabilă în cazul serviciilor sociale și al altor servicii specifice menționată la lit. h) a art. 68 din Legea nr. 98/2016 poate fi:- una din procedurile menționate la lit. a)-g) ale art. 68 în speță, în cazul în care valoarea estimată a serviciilor sociale și a altor servicii specifice este egală sau mai mare decât pragurile prevăzute la art. 7 alin. (1) lit. c).- propria procedură simplificată sau procedură simplificată, conform art. 101 alin. (1) și (2) din HG nr. 395/2016 în cazul în care valoarea estimată a serviciilor sociale și a altor servicii specifice este mai mică decât pragurile prevăzute la art. 7 alin. (1).Stabilirea dreptului autorității contractante de a aplica procedura de negociere fără publicarea prealabilă a unui anunț de participare și în situația în care în cadrul unei proceduri simplificate organizate pentru achiziția produselor, serviciilor sau lucrărilor respective nu a fost depusă nicio ofertă sau au fost depuse numai oferte inacceptabile sau neconforme, cu condiția să nu se modifice în mod substanțial condițiile inițiale ale achiziției și, la solicitarea Comisiei Europene, să fie transmis acesteia un raport (pentru o mai bună corelare cu textul directivei europene). Clarificarea limitării obligațiilor pe care le au autoritățile contractante - în cazul atribuirii contractelor de achiziţie publică/acordurilor-cadru care au ca obiect servicii sociale şi alte servicii specifice exclusiv la cele expres menționate.A fost prevăzut dreptul pentru autoritatea contractantă de a decide organizarea unei etape finale de licitaţie electronică în cazul procedurii simplificate desfășurate într-o singură etapă, cu condiția de a preciza această decizie în anunţul simplificat şi în documentaţia de atribuire. Clarificarea reglementării potrivit căreia sunt excluși din procedura de atribuire candidații/ofertanții care au oferit opinii, sugestii, recomandări autorității contractante în legătură cu procedura de atribuire, în cadrul consultării pieței, fie ca parte a unor servicii de consultanță, fie prin participarea, în alt mod, la pregătirea procedurii de atribuire. Astfel, se prevede expres că aceștia sunt excluși din cadrul procedurii de atribuire numai dacă nu există niciun alt mijloc pentru a asigura respectarea principiului egalității de tratament.Abrogarea dispozițiilor potrivit cărora este exclus din procedura de achiziție publică operatorul economic sau una dintre persoanele prevăzute la art. 164 alin. (2) care este supusă unei proceduri judiciare de investigaţie în legătură cu săvârşirea uneia/unora dintre faptele prevăzute la art. 164 alin. (1), deoarece restricționează participarea la procedura de atribuire a ofertanților care nu au fost condamnați definitiv pentru săvârșirea unei infracțiuni și nu este prevăzută ca atare în Directiva 24/2014/UE. Clarificarea faptului că dreptul de a depune oferte alternative sau de a oferta pentru mai multe loturi diferite este exceptat de la prevederea potrivit căreia autoritatea contractantă poate considera că operatorul economic a încheiat cu alţi operatori economici acorduri care vizează denaturarea concurenţei. Clarificarea faptului că, în cazul procedurii desfășurate în vederea încheierii unui acord-cadru, cerința privind nivelul minim al cifrei de afaceri anuale/cifrei de afaceri minime în domeniul obiectului acordului-cadru se raportează la valoarea estimată a celui mai mare contract subsecvent. Abrogarea dispozițiilor potrivit cărora în cazul în care susținerea viza resurse netransferabile, angajamentul asigura autorităţii contractante îndeplinirea obligaţiilor asumate prin acesta, în situaţia în care contractantul întâmpina dificultăţi pe parcursul derulării contractului, având în vedere că prevederea nu se regăsește în textul directivei și devine inutilă în contextul modificării art. 182 alin. (2). Specificarea faptului că nu poate fi aplicat citeriul costul cel mai scăzut/preţul în cazul contractelor de achiziţie publică/acorduri-cadru de proiectare și execuție, pentru a se clarifica sensul urmărit de legiuitor la adoptarea textului actului normativ. Specificarea expresă a necesității completării DUAE de către către terțul/terții susținător(i), precum și de către subcontractant/subcontractanți, în scopul asigurării corespondenței cu prevederile Regulamentului de punere în aplicare (UE) 2016/7 al Comisiei din 5 ianuarie 2016 de stabilire a formularului standard pentru documentul european de achiziție unic (Partea a II-a, Secțiunea C și Partea a IV-a, secțiunea C, punctul 10).Clarificarea faptului că atunci când autoritatea solicită prezentare unor certificări specifice, acordate de organisme de certificare acreditate, care atestă respectarea de către aceştia a anumitor standarde de asigurare a calităţii, inclusiv privind accesibilitatea pentru persoanele cu dizabilităţi, sau standarde ori sisteme de management de mediu, aceasta se va raporta la sistemele de asigurare a calității bazate pe seriile de standarde europene relevante certificate de organisme acreditate (pentru o transpunere fidelă a textului Directivei 2014/24/UE).Stabilirea termenului de 3 zile lucrătoare pentru a fi făcută publică decizia de anulare a procedurii de atribuire de către autoritatea contractantă. Introducerea unei prevederi potrivit căreia modificarea contractului de achiziție/acordului-cadru atunci când contractantul cu care autoritatea contractantă a încheiat iniţial contractul de achiziţie publică/acordul-cadru este înlocuit de un nou contractant poate opera înainte de o iminentă încetare anticipată a contractului de achiziţie publică/acordului-cadru, în cazul în care autoritatea contractantă își asumă obligațiile contractantului principal față de subcontractanții acestuia (pentru o transpunere fidelă a textului Directivei 2014/24/UE). Abrogarea prevederii referitoare la existența contravenției în cazul contractelor de achiziţie publică finanţate din fonduri europene şi/sau din fonduri publice naţionale aferente acestora doar în situația în care contravenţia constatată nu constituia abatere în conformitate cu dispoziţiile Ordonanţei de urgenţă a Guvernului nr. 66/2011.Introducerea unei prevederi potrivit căreia Curtea de Conturi a României aplică sancțiunea contravențională după primirea raportului de specialitate din partea ANAP, în scopul delimitării competențelor și pentru evitarea suprapunerii acțiunilor de control. Nu în ultimul rând, pentru o aplica unitară a legislației în domeniul.Reglementarea exactă a legii aplicabile contractelor subsecvente aferente unui acord-cadru. Astfel, contractele subsecvente încheiate pe parcursul derulării unui acord-cadru se supun legii în vigoare de la data încheierii.De asemenea, se specifică expres că modificările elementelor esențiale ale unui contract de achiziție publică trebuie să se supună legii de la data la care are loc încheierea actelor adiționale de modificare (a se vedea în acest sens practica Înaltei Curți de Casație și Justiție, spre exemplu Decizia nr. 2578/2012).Alte aspecte:- corelarea prevederilor din cele trei legi, prin definirea scopului celor trei legi în mod similar (prevedere modificată în forma existentă în prezent pe parcursul procesului de adoptare a legilor în Parlament)- corelarea textului de lege cu directiva în ceea ce privește prevederile legate de acorduri și tratate internaționale, exceptate de la aplicarea legislatiei in materie;- eliminarea precizărilor referitoare la subcontractanți sau terți susținători din detalierea dreptului de a participa la procedura de atribuire;- clarificarea faptului că prevederile referitoare la publicarea datelor de identificare ale ofertantului/candidatului nu sunt aplicabile în cazul concursului de soluții, cand anonimatul este menţinut până la momentul la care juriul adoptă o decizie sau formulează o opinie;- clarificarea faptului că acordurile-cadru nu pot fi atribuite și prin aplicarea procedurii simplificate;- corelarea motivelor de excludere de la art. 167 alin. (1) lit. h), art. 207 alin. (1) lit. b) cu prevederile art. 172 alin. (1), unde sunt definite criteriile de capacitate;- clarificarea modalității concrete în care susținerea terțului poate fi luată în considerare în ceea ce privește cerința referitoare la experiență;- clarificarea faptului că în cadrul comunicării privind rezultatul procedurii autoritatea contractantă va cuprinde motivele concrete care au stat la baza deciziei de respingere a ofertei pentru fiecare ofertant respins.***În ceea ce privește Legea nr. 99/2016:***Clarificarea textului în conformitate cu prevederile Directivei 2014/25, respectiv clarificarea noțiunii de „autorități contractante”, precum și a diferențierii între „autorități contractante” și „entități contractante”.Stabilirea dreptului entității contractante de a aplica procedura de negociere fără invitaţie prealabilă la o procedură concurenţială de ofertare și în situația în care în cadrul unei proceduri simplificate nu a fost depusă nicio ofertă/solicitare de participare sau au fost depuse numai oferte/solicitări de participare inacceptabile sau neconforme, cu condiţia să nu se modifice în mod substanţial condiţiile iniţiale ale achiziţiei sectoriale.Clarificarea faptului că procedurile de atribuire aplicabile pentru atribuirea contractelor sectoriale/acordurilor-cadru sau organizarea concursurilor de soluţii se raportează pragurile prevăzute la art. 12 alin. (4) din lege. Corelarea cerințelor solicitate potrivit art. 126 alin. (11) lit. b) din lege cu prevederile art. 186, care reglementează capacitatea de exercitare a activităţii profesionale.Clarificarea textului de lege în sensul că acordul-cadru poate fi încheiat prin oricare din procedurile enumerate la art. 82 din lege. Stabilirea dreptului pentru entitatea contractantă de a decide organizarea unei etape finale de licitaţie electronică în cazul procedurii simplificate.Clarificarea faptului că, în cazul procedurii desfășurate în vederea încheierii unui acord-cadru, cerința privind nivelul minim al cifrei de afaceri anuale/cifrei de afaceri minime în domeniul obiectului acordului-cadru se raportează la valoarea estimată a celui mai mare contract subsecvent.Prevederea expresă a dreptului de a solicita operatorului economic să înlocuiască terţul/terţii susţinător/susţinători, o singură dată, pentru a se clarifica sensul urmărit de legiuitor în textul actului normativ. Clarificarea textului art. 201 din lege în sensul precizării exacte că acesta are în vedere entităţile contractante, altele decât autoritățile contractante, pentru a se elimina confuziile create prin textul de alege aflat în vigoare în prezent.***În ceea ce privește Legea nr. 100/2016:***Prin Legea nr. 98/2016, Legea nr. 99/2016 și Legea nr. 100/2016 s-a creat un tratament inegal în materia sancționării încălcării normelor legale, în sensul existenței unui regim sancționator mai blând în cazul autorităților contractante ce desfășoară activități în domeniul sectorial, față de cele care activează în domeniul clasic, sau în comparație cu domeniul concesiunilor.De asemenea, prin abrogarea O.U.G. nr. 30/2006 pentru eliminarea paralelismului legislativ, este necesară introducerea în cele trei legi a sancțiuni contravenționale pentru netransmiterea în termen către ANAP a documentelor necesare realizării funcției de ex-ante.***În ceea ce privește Legea nr. 101/2016:***Clarificarea textului de lege în sensul că persoana care se consideră vătămată se poate adresa atât Consiliului Național de Soluționare a Contestațiilor, cât și instanței de judecată. Scurtarea termenului de soluționare a contestației, prevâzându-se expres că acesta este de 20 de zile lucrătoare de la data primirii contestației (și nu de la data primirii dosarului achiziției publice), pentru a se evita prelungirea artificială a termenului de soluționare a contestației.  |
| 3. Alte informaţii | Nu este cazul.  |
| ***Secţiunea a 3-a******Impactul socioeconomic al proiectului de act normativ*** |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21. Impactul asupra sarcinilor administrative | Proiectul de act normativ nu se referă la acest subiect. |
| 22. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informaţii | Proiectul de act normativ nu se referă la acest subiect. |
| ***Secţiunea a 4-a******Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)*** |
| * mii lei –
 |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: a) buget de stat, din acesta:(i) impozit pe profit(ii) impozit pe venitb) bugete locale:(i) impozit pe profitc) bugetul asigurărilor sociale de stat:(i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:(i) cheltuieli de personal(ii) bunuri şi serviciib) bugete locale(i) cheltuieli de personal(ii) bunuri şi serviciic) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| 3. Impact financiar, plus/minus, din care:a) buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau a cheltuielilor bugetare |  |
| 7. Alte informaţii |  |
| ***Secţiunea a 5-a******Efectele proiectului de act normativ asupra legislaţiei în vigoare*** |
| 1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):a) acte normative care se modifică sau se abrogă ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | a) Prezentul proiect de act normativ modifică Legea nr. 98/2016 privind achizițiile publice, Legea nr. 99/2016 privind achizițiile sectoriale, precum și Legea nr. 101/2016 privind remediile și căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor.b) Proiectul de act normativ nu se referă la acest subiect. |
| 11. Compatibilitatea proiectului de act normativ cu legislaţia în domeniul achiziţiilor publice:a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | a) Modificarea cadrului legislativ actual, urmărindu-se corelarea prevederilor din cele trei legi, precum și cu directivele europene în materie. b) Hotărârea nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale; Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Hotărârea Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii |
| 2. Conformitatea actului normativ cu legislaţia comunitară în cazul proiectelor ce transpun prevederi comunitare  |  |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | -  |
| ***Secţiunea a 6-a******Consultări efectuate în vederea elaborării actului normativ*** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedurile de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ urmează a fi avizat de către Consiliul Legislativ. |
| 6. Alte informaţii | Proiectul de act normativ nu se referă la acest subiect. |
| ***Secţiunea a 7-a******Activităţi de informare publică privind elaborarea şi implementarea proiectului de act normativ*** |
| 1. Informarea societăţii civile cu privire la necesitatea elaborării actului normativ | Proiectul de act normativ a fost supus dezbaterii publice, potrivit dispoziţiilor Legii nr. 52/2003 privind transparenţa decizională în administraţia publică.Au fost respectate prevederile legale privind consultarea publică pe pagina de internet a instituțiilor inițiatoare. |
| 2. Informarea societăţii civile cu privire la eventualul impact asupra mediului, în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Proiectul de act normativ nu se referă la acest subiect. |
| ***Secţiunea a 8-a******Măsuri de implementare*** |
| 1. Măsuri de punere în aplicare a actului normativ de către autorităţile administraţiei publice centrale şi/sau înfiinţarea unor noi organisme sau extinderea componentelor instituţiilor existente | Proiectul de act normativ nu se referă la acest subiect. |
| 2. Alte informaţii | Proiectul de act normativ nu se referă la acest subiect. |

Față de cele prezentate, a fost promovată prezenta Ordonanță de urgență a Guvernului pentru modificarea și completarea unor acte normative care reglementează domeniul achizițiilor publice, achizițiilor sectoriale, concesiuni, precum și remediile și căile de atac.

|  |  |
| --- | --- |
| **Ministrul finanțelor publice****Viorel ȘTEFAN** | **Președintele****Agenției Naționale pentru Achiziții Publice****Bogdan** **PUȘCAȘ** |

**AVIZAT FAVORABIL**

|  |
| --- |
| **Viceprim-ministru, Ministrul Dezvoltării Regionale,****Administraţiei Publice și Fondurilor Europene****Sevil SHHAIDEH** |
| **Ministrul Muncii și Justiției Sociale****Lia-Olguța VASILESCU** | **Ministrul delegat pentru Fonduri Europene****Rovana PLUMB** |
| **Ministrul Comunicațiilor și Societății Informaţionale****Augustin JIANU** | **Ministrul delegat pentru Afaceri Europene****Ana BIRCHALL**  |
| **Ministrul Afacerilor Externe****Teodor-Viorel MELEȘCANU** | **Ministrul Justiţiei****Tudorel TOADER** |